CELEX: 32021R0051
Language: ga
Date: 2021-01-22 00:00:00
Title: Rialachán Cur Chun Feidhme (AE) 2021/51 ón gCoimisiún an 22 Eanáir 2021 lena n-údaraítear athrú ar choinníollacha úsáide an bhia núíosaigh “tras-reasvaratról” faoi Rialachán (AE) 2015/2283 ó Pharlaimint na hEorpa agus ón gComhairle lena leasaítear Rialachán Cur Chun Feidhme (AE) 2017/2470 ón gCoimisiún (Téacs atá ábhartha maidir le LEE)

25.1.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 23/10
               
            
         RIALACHÁN CUR CHUN FEIDHME (AE) 2021/51 ÓN gCOIMISIÚN
         an 22 Eanáir 2021
         lena n-údaraítear athrú ar choinníollacha úsáide an bhia núíosaigh “tras-reasvaratról” faoi Rialachán (AE) 2015/2283 ó Pharlaimint na hEorpa agus ón gComhairle lena leasaítear Rialachán Cur Chun Feidhme (AE) 2017/2470 ón gCoimisiún
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2015/2283 ó Pharlaimint na hEorpa agus ón gComhairle an 25 Samhain 2015 maidir le bianna núíosacha, lena leasaítear Rialachán (AE) Uimh. 1169/2011 ó Pharlaimint na hEorpa agus ón gComhairle agus lena n-aisghairtear Rialachán (CE) Uimh. 258/97 ó Pharlaimint na hEorpa agus ón gComhairle agus Rialachán (CE) Uimh. 1852/2001 ón gCoimisiún (1), agus go háirithe Airteagal 12 de,
         De bharr an mhéid seo a leanas:
         
                     (1)
                  
                  
                     Foráiltear le Rialachán (AE) 2015/2283 nach bhféadfar ach bianna núíosacha a údaraítear agus a chuirtear ar liosta an Aontais a chur ar an margadh laistigh den Aontas.
                  
               
                     (2)
                  
                  
                     De bhun Airteagal 8 de Rialachán (AE) 2015/2283, glacadh Rialachán Cur Chun Feidhme (AE) 2017/2470 ón gCoimisiún (2) lena mbunaítear liosta an Aontais de bhianna núíosacha údaraithe.
                  
               
                     (3)
                  
                  
                     Cinneadh Cur Chun Feidhme (AE) 2016/1190 ón gCoimisiún (3) lena n-údaraítear tras-reasvaratról a chur ar mhargadh an Aontais mar chomhábhar bia núíosaigh faoi Rialachán (CE) Uimh. 258/97 ó Pharlaimint na hEorpa agus ón gComhairle (4), lena úsáid i bhforbhianna mar a shainmhínítear i dTreoir 2002/46/CE ó Pharlaimint na hEorpa agus ón gComhairle (5), i bhfoirm capsúil nó i bhfoirm táibléid, le haghaidh daoine fásta.
                  
               
                     (4)
                  
                  
                     An 31 Eanáir 2020, chuir an chuideachta DSM Nutritional Products Europe (“an t-iarratasóir”) iarratas faoi bhráid an Choimisiúin i gcomhréir le hAirteagal 10(1) de Rialachán (AE) 2015/2283 chun coinníollacha úsáide an bhia núíosaigh “tras-reasvaratról” a athrú. D’iarr an t-iarratasóir an modhnú ar na formáidí seachadta le haghaidh forbhianna ina bhfuil an bia núíosach tras-reasvaratról, go háirithe na formáidí seachadta sonracha, foirm capsúil nó táibléid, a bhaint, de dheasca nach liostaítear ach na foirmeacha forbhianna a cheadaítear i liosta an Aontais.
                  
               
                     (5)
                  
                  
                     Measann an t-iarratasóir go bhfuil gá leis na formáidí seachadta le haghaidh forbhianna ina bhfuil tras-reasvaratról a mhodhnú, mar go bhféadfaí tras-reasvaratról a úsáid i bhfoirmeacha forbhia seachas i bhfoirm capsúil nó i bhfoirm táibléid de bharr an mhodhnaithe sin.
                  
               
                     (6)
                  
                  
                     Tá roinnt bianna núíosacha a údaraítear i bhforbhianna faoi láthair agus a liostaítear i liosta bianna núíosacha an Aontais nár sonraíodh na formáidí seachadta ina leith. Dá bhrí sin, trí na formáidí seachadta le haghaidh forbhianna ina bhfuil tras-reasvaratról a mhodhnú, d’áiritheofaí comhsheasmhacht maidir le coinníollacha úsáide na bhforbhianna chomh maith le níos mó roghanna a sholáthar d’oibreoirí gnólachtaí bia chun roghanna tomhaltóirí a leanúint.
                  
               
                     (7)
                  
                  
                     Níor iarr an Coimisiún tuairim ón Údarás Eorpach um Shábháilteacht Bia i gcomhréir le hAirteagal 10(3) mar nach dócha go mbeidh tionchar ag an athrú ar choinníollacha úsáide an bhia núíosaigh “tras-reasvaratról” trí bhaint na bhfhormáidí seachadta sonracha forbhianna ar shláinte an duine. Dá bhrí sin, is iomchuí coinníollacha úsáide an bhia núíosaigh “tras-reasvaratról” a athrú chun a úsáid a údarú in aon fhoirm forbhianna ar an uasleibhéal a údaraíodh roimhe.
                  
               
                     (8)
                  
                  
                     Níl aon athrú tagtha ar uasleibhéal tras-reasvaratról i bhforbhianna a údaraítear i gCinneadh Cur Chun Feidhme (AE) 2016/1190 agus a léirítear i liosta bianna núíosacha an Aontais. Tá na himthosca sábháilteachta lenar tacaíodh le húdarú tras-reasvaratról i bhforbhianna bailí go fóill agus níl aon imní maidir le sábháilteacht i gceist le formáidí seachadta sonracha forbhianna a bhaint.
                  
               
                     (9)
                  
                  
                     Ba cheart, dá bhrí sin, an Iarscríbhinn a ghabhann le Rialachán Cur Chun Feidhme (AE) 2017/2470 a leasú dá réir.
                  
               
                     (10)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            
               1.   An iontráil i liosta an Aontais de bhianna núíosacha údaraithe dá bhforáiltear in Airteagal 6 de Rialachán (AE) 2015/2283 agus a chuirtear san áireamh i Rialachán Cur Chun Feidhme (AE) 2017/2470, ag tagairt do “tras-reasvaratról”, leasófar í de réir mar a shonraítear san Iarscríbhinn a ghabhann leis an Rialachán seo.
            
            
               2.   Beidh na coinníollacha úsáide agus na ceanglais lipéadaithe a leagtar síos san Iarscríbhinn san iontráil i liosta an Aontais dá dtagraítear i mír 1.
            
         
         
            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 22 Eanáir 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 327, 11.12.2015, lch. 1.
         
            (2)  Rialachán Cur Chun Feidhme (AE) 2017/2470 ón gCoimisiún an 20 Nollaig 2017 lena mbunaítear liosta an Aontais de bhianna núíosacha údaraithe i gcomhréir le Rialachán (AE) 2015/2283 ó Pharlaimint na hEorpa agus ón gComhairle maidir le bianna núíosacha (IO L 351, 30.12.2017, lch. 72).
         
            (3)  Cinneadh Cur Chun Feidhme (AE) 2016/1190 ón gCoimisiún an 19 Iúil 2016 lena n-údaraítear tras-reasvaratról a chur ar an margadh mar chomhábhar bia núíosaigh faoi Rialachán (CE) Uimh. 258/97 ó Pharlaimint na hEorpa agus ón gComhairle (IO L 196, 21.7.2016, lch. 53).
         
            (4)  Rialachán (CE) Uimh. 258/97 ó Pharlaimint na hEorpa agus ón gComhairle an 27 Eanáir 1997 maidir le bianna núíosacha agus comhábhair núíosacha bia (IO L 43, 14.2.1997, lch. 1).
         
            (5)  Treoir 2002/46/CE ó Pharlaimint na hEorpa agus ón gComhairle an 10 Meitheamh 2002 maidir le comhfhogasú dhlíthe na mBallstát a bhaineann le forbhianna (IO L 183, 12.7.2002, lch. 51).
      
      
         
            IARSCRÍBHINN
            San Iarscríbhinn a ghabhann le Rialachán Cur Chun Feidhme (AE) 2017/2470, cuirtear an méid seo a leanas in ionad na hiontrála le haghaidh “Tras-reasvaratról” i dTábla 1 (Bianna núíosacha údaraithe):
            
               
                           Bia núíosach údaraithe
                        
                        
                           Na coinníollacha faoina bhféadfar an bia núíosach a úsáid
                        
                        
                           Ceanglais lipéadaithe shonracha bhreise
                        
                        
                           Ceanglais eile
                        
                        
                           Cosaint sonraí
                        
                     
                           
                              Tras-reasvaratról
                        
                        
                           
                              Catagóir sonrach bia
                           
                        
                        
                           
                              Uasleibhéil
                           
                        
                        
                           
                                       1.
                                    
                                    
                                       “Tras-reasvaratról” a bheidh mar ainm an bhia núíosaigh ar lipéadú na bhforbhianna a bhfuil sé iontu.
                                    
                                 
                                       2.
                                    
                                    
                                       Beidh ráiteas ar lipéadú na bhforbhianna a bhfuil tras-reasvaratról iontu nár cheart do dhaoine a úsáideann cógais an táirge a úsáid ach faoi threorú dochtúra.”
                                    
                                 
                        
                            
                        
                        
                            
                        
                     
                           Forbhianna mar a shainmhínítear i dTreoir 2002/46/CE le haghaidh daoine fásta
                        
                        
                           150 mg/lá